Cyngor Sir Caerfyrddin
Cynllun Busnes Prosiect
Bwriedir i'r Templed Cynllun Busnes Prosiect hwn gael ei ddefnyddio fel canllaw i ddangos i chi'r hyn y bydd angen i chi ei ystyried a'i gofnodi yn ystod Cam Datblygu eich prosiect.  Dylai manylder y wybodaeth a gyflwynir gennych fod yn gymesur â'r math o brosiect yr ydych yn ei ddatblygu. Dylid darllen y templed ar y cyd â'r Pecyn Cymorth Rheoli Prosiectau, Cam 2 - Datblygu Eich Prosiect, lle y byddwch yn cael templedi a chymorth pellach i'ch cynorthwyo yn ystod y broses o lunio Cynllun Busnes y Prosiect.
Dylai'r ddogfen a grëir gennych fod yn eglur ac yn gryno, gan roi digon o wybodaeth am y prosiect i sicrhau ei fod yn hyfyw ac yn werth chweil a bod modd ei gyflawni.  
Y ddogfen fydd prif gyfeirnod y prosiect a bydd yn cael ei defnyddio gan Fwrdd y Prosiect a'r rhai sy'n gwneud y penderfyniadau allweddol ar gyfer y math o brosiect (Gweler y Matrics Penderfyniadau) i benderfynu a fydd yn cael ei gymeradwyo i symud ymlaen i Gam 3 - Cyflawni'r Prosiect.  
Cynnwys:
RHAN 1 –Cyfiawnhau'r Prosiect
Adran 1a -Nodau, Amcanion a Disgrifiad Cyffredinol o'r Prosiect
Adran 1b – Canlyniadau, Manteision a Ffactorau Llwyddiant Allweddol y Prosiect 
RHAN 2 –Y Trefniadau Ymarferol
Adran 2a – Dull y Prosiect
Adran 2b – Ansawdd
Adran 2c – Gofynion o ran Costau a Chyllido
Adran 2d - Caffael:
Adran 2e - Adnoddau
Adran 2f – Cerrig Milltir Allweddol
Adran 2g – Cynllun Cyflawni Prosiect Lefel Uchel
RHAN 3 –Dylanwadau'r Prosiect
Adran 3a – Nodi Cyd-ddibyniaethau
Adran 3b – Rhanddeiliaid a Chyfathrebu
RHAN 4 –Rheoli'r Broses Gyflawni
Adran 4a – Nodi Risgiau a'u Rheoli
Adran 4b – Llywodraethu a Rheoli
Adran 4c – 
Strategaeth Gau
RHAN 1 – Cyfiawnhau'r Prosiect
Adran 1a - Nodau, Amcanion a Disgrifiad Cyffredinol o'r Prosiect 
Beth yr ydym yn ceisio ei gyflawni a pham?  Mae angen i'r adran hon roi gwybodaeth gefndir i'r darllenydd er mwyn iddo ddechrau deall eich prosiect.
Yn yr adran hon mae angen i chi wneud y canlynol:
· Rhoi trosolwg byr o'r prosiect
· Amlinellu nodau ac amcanion y prosiect (os ydych wedi nodi'r rhain ar Ffurflen Cynnig Prosiect eisoes, gellir eu copïo i'r Cynllun Busnes, os nad ydynt wedi newid)
· Crynhoi pam mae angen y prosiect, beth yw'r rhesymau?
· Crynhoi unrhyw hanes y tu ôl i'r prosiect a fydd yn berthnasol i gyfiawnhau'r achos busnes ac y gallai fod angen ei ystyried wrth symud ymlaen
· Cadarnhau ffiniau/cwmpas y prosiect (yr hyn sydd i'w gynnwys ai peidio)
Adran 1b - Canlyniadau, Manteision a Ffactorau Llwyddiant Allweddol y Prosiect
Pa wahaniaeth/effaith y bydd y prosiect yn eu gwneud a'r hyn y bydd angen i'r prosiect ei gyflawni a/neu ddarparu er mwyn bod yn llwyddiant?  Mae angen i'r wybodaeth yn yr adran hon roi dealltwriaeth syml ond realistig i'r darllenydd o'r hyn y bydd y prosiect yn ei gyflawni a sut y bydd hynny'n cael ei fesur.
Yn yr adran hon mae angen i chi wneud y canlynol:
· Rhoi manylion ynghylch canlyniadau/manteision a ddymunir gan y prosiect.  Mae angen i'r rhain fod yn welliannau gwirioneddol a mesuradwy y gellir eu priodoli i ganlyniadau neu'r allbynnau a gynhyrchir gan y prosiect.  Bydd angen i chi asesu a chofnodi'r sefyllfa bresennol i ddarparu sylfaen ar gyfer mesur manteision yn ei herbyn yn y dyfodol.
· Rhoi manylion ynghylch agweddau ar y prosiect y mae angen eu cyflawni er mwyn cyflawni ei amcanion a chael ei ystyried yn llwyddiant (Ffactorau Llwyddiant Allweddol).  
· Rhoi manylion ynghylch unrhyw anfanteision a allai godi yn sgil y prosiect (h.y. effeithiau y bernid eu bod yn negyddol)
· Disgrifio sut y bydd y canlyniadau a'r manteision yn cael eu mesur a phwy fydd yn eu mesur.  Efallai y bydd manteision yn cael eu gwireddu ar ôl i'r prosiect gael ei gyflawni. Sicrhewch fod yna berson enwebedig a fydd yn gyfrifol am wireddu a chofnodi manteision prosiect. 
RHAN 2 – Y Trefniadau Ymarferol
Adran 2a - Dull y Prosiect 
Sut ydych yn mynd i wneud y gwaith? Mae angen i'r adran hon roi trosolwg cryno i'r darllenydd o sut y bydd amcanion y prosiect yn cael eu cyflawni.
Yn yr adran hon mae angen i chi wneud y canlynol: 
· Disgrifio sut y bydd y prosiect yn cael ei gyflawni 
· Cyfeirio at yr arfarniad opsiynau a gynhaliwyd fel rhan o broses y Ffurflen Cynnig Prosiect neu'r Achos Busnes i ddangos sut yr ydych wedi penderfynu ar y dull yr ydych yn ei gynnig.
Adran 2b - Ansawdd
Beth yw'r meini prawf ansawdd y mae angen eu bodloni er mwyn sicrhau bod y prosiect a'i amcanion yn cael eu cyflawni'n llwyddiannus?
· Efallai y bydd yn ddefnyddiol diffinio disgwyliadau o ran ansawdd yn yr adran hon (er enghraifft, amser, cost, manylebau y mae angen eu bodloni).  Mae hyn yn arbennig o berthnasol os yw'r broses o gyflawni prosiect yn gymhleth a bod llawer o bartïon yn rhan ohoni.
Adran 2c - Gofynion o ran Costau a Chyllido 
Faint fydd cost y prosiect ac o ble fydd yr arian yn dod? Mae angen i'r wybodaeth yn yr adran hon roi set fanwl a chlir o gostau disgwyliedig y prosiect a fydd yn galluogi'r darllenydd i asesu gwerth am arian.
Yn yr adran hon mae angen i chi wneud y canlynol:
· Adeiladu ar yr amcangyfrifiadau cost a ddarperir yn yr Achos Busnes neu'r Ffurflen Cynnig Prosiect er mwyn creu dadansoddiad manwl o'r costau disgwyliedig.  Mae'n hanfodol bod costau'r prosiect yn cael eu hystyried yn briodol i sicrhau bod y prosiect yn fforddiadwy ac yn rhoi gwerth am arian.  Efallai y bydd yr ymarfer hwn hefyd yn eich helpu i nodi'r prif risgiau o ran cost (e.e. meysydd lle y mae'n bosibl i'r gost gynyddu).
· Rhoi gwybodaeth am gyllid ar gyfer y prosiect.  Esbonio o ble fydd yr arian angenrheidiol yn dod, unrhyw oblygiadau yn sgil defnyddio'r cyllid hwnnw a'r hyn sydd angen ei wneud i sicrhau'r cyllid.  Os caiff cyllid ei geisio gan ffynonellau y tu allan i'r Awdurdod, bydd angen i chi ystyried y cyfyngiadau sy'n gysylltiedig â'r cyllid (er enghraifft: amodau grant, gofynion cydymffurfio, proffiliau gwario) a'r effaith y bydd hyn yn ei chael ar y prosiect ac adnoddau eraill yn yr Awdurdod (gweler Adnoddau isod).
Adran 2d - Caffael: 
Beth yw'r cynllun caffael ar gyfer y prosiect? Mae'r rhan fwyaf o brosiectau'n cynnwys elfen o gaffael; mae angen i'r adran hon amlinellu'r anghenion caffael a'r amserlen ar gyfer y prosiect.
Yn yr adran hon mae angen i chi wneud y canlynol:
· Rhoi gwybodaeth am y gweithgareddau caffael y bydd eu hangen ar gyfer y prosiect, gan gynnwys goblygiadau amser yn sgil hyn (gan y gall hyn gael effaith sylweddol ar gyflawni'r prosiect)
· Cadarnhau a ydych wedi ymgysylltu â'r tîm caffael ac a oes adnoddau ar gael i gefnogi eich gofynion caffael.
Adran 2e - Adnoddau 
Heblaw am arian, pa adnoddau fydd eu hangen i gyflawni'r prosiect? Mae angen i'r adran hon roi dealltwriaeth i'r darllenydd o oblygiadau'r prosiect o ran adnoddau.
Yn yr adran hon mae angen i chi wneud y canlynol:
· Rhoi gwybodaeth am y gofynion adnoddau gweinyddol ac arbenigol y bydd y prosiect yn eu rhoi ar y sefydliad.  Bydd angen i chi ymgysylltu ag unrhyw adran neu unigolyn y bydd disgwyl iddi/iddo gyfrannu i'r prosiect, er mwyn trafod y prosiect a chytuno ar lefel briodol o gymorth neu'r adnoddau y bydd eu hangen.  Mae enghreifftiau o adrannau y mae eu hadnoddau fel arfer yn angenrheidiol ar gyfer prosiectau ond sy'n cael eu hangofio'n aml yn cynnwys; caffael, gwasanaethau cyfreithiol, gwasanaethau dylunio, cynllunio, gwasanaethau technegol...  
Adran 2f - Cerrig Milltir Allweddol 
Beth fydd y cerrig milltir pwysig wrth gyflawni'r prosiect?
Yn yr adran hon mae angen i chi wneud y canlynol: 
· Rhoi manylion y cerrig milltir allweddol y mae disgwyl i'r prosiect eu cyrraedd.  Gellir defnyddio'r cerrig milltir hyn fel pwyntiau adolygu a rheoli yn y prosiect.
Adran 2g - Cynllun Cyflawni Prosiect Lefel Uchel 
Rhowch amlinelliad o'r gweithgareddau a fydd yn cyflawni'r prosiect
Yn yr adran bydd angen i chi wneud y canlynol:
· Llunio a chofnodi Cynllun Cyflawni Lefel Uchel sy'n cynnwys manylion y gwaith sydd ei angen i gwblhau'r prosiect, amserlenni amcangyfrifedig (dyddiadau dechrau a diwedd), cerrig milltir allweddol ac unrhyw wybodaeth gynllunio berthnasol arall.  Dylech hefyd gynnwys gwybodaeth am unrhyw ragdybiaethau sydd wedi'u gwneud yn ystod y broses gynllunio.
RHAN 3 – Dylanwadau'r Prosiect
Adran 3a - Nodi Cyd-ddibyniaethau 
A oes unrhyw weithgareddau eraill yn cael effaith uniongyrchol ar y prosiect? Rhowch grynodeb i'r darllenydd o'r cyd-ddibyniaethau hyn.
Yn yr adran bydd angen i chi wneud y canlynol:
· Nodi, ystyried a chofnodi unrhyw gyd-ddibyniaethau rhwng eich prosiect ac unrhyw brosiectau eraill.  Gallai hyn gynnwys un prosiect yn dibynnu ar ganlyniad prosiect arall, neu fod eich prosiect yn dylanwadu ar weithgarwch prosiect arall.  Mae'n bwysig nodi'r cyd-ddibyniaethau hyn a mynd i'r afael â nhw yn ystod y am hwn yn y broses gan y gallai effeithio ar gyflawni'r prosiect arfaethedig.
Adran 3b - Rhanddeiliaid a Chyfathrebu 
Sut y bydd y bobl iawn yn dod yn rhan o'r prosiect ac yn cael gwybod amdano?
Yn yr adran bydd angen i chi wneud y canlynol:
· Rhoi copi o'ch Cynllun Ymgysylltu â Rhanddeiliaid. (Gweler y Pecyn Cymorth Rheoli Prosiectau, Cam 2 - Datblygu eich Prosiect i gael templed).
· Rhoi copi o'ch Cynllun Cyfathrebu. (Gweler y Pecyn Cymorth Rheoli Prosiectau, Cam 2 - Datblygu eich Prosiect i gael templed).
RHAN 4 – Rheoli'r Broses Gyflawni
Adran 4a - Nodi Risgiau a'u Rheoli 
Beth allai fynd o'i le a sut y byddwch yn ei reoli? Rhowch grynodeb o risgiau'r prosiect i'r darllenydd a sut y byddant yn cael eu rheoli.
Yn yr Adran hon bydd angen i chi wneud y canlynol:
· Rhoi copi o Gofrestr Risg y Prosiect.  (Gweler y Pecyn Cymorth Rheoli Prosiectau, Cam 2 - Datblygu eich Prosiect i gael templed)
· Rhoi crynodeb o sut y bydd y risgiau hyn yn cael eu monitro a'u rheoli a phwy fydd yn gyfrifol am hyn.
Sylwer: Mae'r Awdurdod wedi cyflwyno offeryn rheoli risg i reolwyr prosiectau. Os nad ydych wedi defnyddio'r system o'r blaen bydd angen i chi gysylltu â chydweithwyr yn y tîm Risg i ddefnyddio'r system.
Adran 4b - Llywodraethu a Rheoli 
Sut y bydd y prosiect yn cael ei reoli a chan bwy? Rhowch drosolwg o drefniadau rheoli'r prosiect i'r darllenydd.
Yn yr adran hon mae angen i chi wneud y canlynol:
· Rhoi crynodeb o'r paramedrau gwneud penderfyniadau y cytunwyd arnynt ar gyfer y rheolwr prosiect. 
· Manylu ar y pwyntiau rheoli allweddol ar gyfer Bwrdd y Prosiect i'w bodloni ac i gymeradwyo symud ymlaen i'r cam nesaf, 
· Penderfynu ar ba wybodaeth ac ar ba ffurf y bydd ei hangen gan Fwrdd y Prosiect, a'i disgrifio, er mwyn i'r Bwrdd gyflawni ei rôl yn effeithiol
· Rhoi gwybodaeth am eich dulliau adrodd cynlluniedig
· Penderfynu ar rôl y rhanddeiliaid o ran rheoli'r prosiect a'i chofnodi (e.e. cyrff cyllido, prosiectau cyd-ddibynnol, adrannau eraill...)
Sylwer: Nid oes strwythur llywodraethu safonol yn yr Awdurdod oherwydd bod pob prosiect yn wahanol. Bydd angen i chi gydbwyso'r gofyniad i reoli ac arwain y prosiect yn briodol â'r angen i gyflawni canlyniadau'r prosiect.  Dylai'r trefniadau rheoli a llywodraethu fod yn gymesur â gofynion a chymhlethdod y prosiect.  Efallai y bydd sefydliadau cyllido allanol yn mynnu bod strwythur llywodraethu penodol yn cael ei ddefnyddio.
Adran 4c - Strategaeth Gau 
Beth sy'n digwydd ar ddiwedd y prosiect?
Yn yr adran hon mae angen i chi wneud y canlynol:
· Rhoi crynodeb o'r hyn fydd yn digwydd ar ddiwedd y prosiect. Er enghraifft, sut i newid allbynnau'r prosiect yn fusnes gweithredol, neu eu trosglwyddo i'r defnyddwyr
